<classify> Akizungumza na gazeti hili, Phiri alisema katika kipindi alichokuwa nchini amegundua kuwa Yanga ndiyo timu iliyokosa mpinzani kutokana na ubora wa wachezaji iliyokuwa nao sasa, na yeye amepanga kukitumia vizuri kipindi cha dirisha kubwa la usajili ili kukiimarisha kikosi chake kwa ajili ta kumaliza ufalme wa vijana hao wa Jangwani.Ukweli Yanga ni timu nzuri na kwa namna nilivyoiona wanastahili kuwa mabingwa kutokana na aina ya wachezaji waliokuwa nao, lakini kama kocha ninayependa upinzani siwezi kukubali kuona kila siku Yanga wanatawala ligi ya Tanzania, alisema.Kocha huyo aliyekuwa akiifundisha Free State inayoshiriki Ligi Kuu ya Afrika Kusini, alisema anajua Mbeya City ni timu ndogo na changa, lakini anataka kuongeza ushindani kwa Yanga, Simba na Azam.Alisema katika kipindi alichokuwa hapa nchini ameona wachezaji wengi wazuri wenye vipaji, lakini tatizo lao kubwa wameshindwa kujitambua na kuvitilia mkazo vipaji walivyokuwanavyo wakiamini vinaweza kubadilisha maisha yao kupitia mchezo wa soka.Uongozi wa Mbeya City umeahidi kumpa fungu la kutosha Phiri kwa ajili ya kukisuka upya kikosi chao, lengo likiwa ni kukirudisha kwenye ubora kilichokuwa nao kwenye msimu wa kwanza chini ya kocha Juma Mwambusi aliyeiwezesha timu hiyo kumaliza ligi katika nafasi ya tatu.  <topic>: MICHEZO 